Danie ek het baie respek vir onder andere jou tegniese insig so moet asseblief nie my mening as minagting vir joune sien nie.
Ek weet dat karavaanwiele besonder warm word teen lang afdraendes maar wiellaergries is ontwikkel om hoë temperature te kan hanteer so ek glo nie daar kom skade nie. Die gries sal in elkgeval nie uitloop nie- die doppie oor die as sorg daarvoor. Ek het die verhitting van die karavaanwiele weer onlangs ondervind toe ons Magoebaskloof afgery het. Ek glo egter ook nie dat sal veroorsaak dat wielmoere loskom nie. Ek toets wel gereeld my motor en karavaan se wielmoere deur met die wielmoersleutel te voel of ek dit stywer kan draai en ek het NOG NOOIT gevind dat 'n wielmoer los was nie. En ek ry reeds sowat vyftig jaar my eie motor. Soos iemand hierbo genoem het, veroorsaak elke los en vasmaak van boute slytasie, veral met magnesium vellings so ek dink nie dit is raadsaam om dit onnodig te doen nie. Ek ruil, soos voorgeskryf, elke tien duisend kilometer, my wiele. Met 'n AWD voertuig is dit noodsaaklik dat die omtrek van wiele so na as moontlik eenders bly en die ruiling sorg grootliks daarvoor.
My advies is as jy die dwingende behoefte voel om jou karavaan te "diens" voor jy op toer gaan, was hom en poleer hom behoorlik, tensy jy werklik weet wat jy doen.
Haai Fred. Ek minag geensins jou siening nie. Miskien het ek dinge net anders gesien as wat jy bedoel het.
Ek verwys ook nie noodwendig na vasdraai op die regte torsie nie maar ten minste op 'n gereelde basis voel of almal styf is. As hulle styf voel dan is dit sekerlik nie nodig om los te draai en op die korrekte torsie te "STEL" My inset was op grond van as mens nie jou kar se moere/boute gereeld nagaan hoekom dit doen op jou woonwa. Ek verwys hier na diens siklusse soos van toepassing op meeste motors behalwe die hedendaagse tendens wat vervaardigers vir alles wil verwys na die werkswinkel en nie uitspel wat gedoen moet word nie. Daar word meer gebruik gemaak van die handelaar weet wat gedoen moet word volgens die skedules.
Ek dink tog wat van belang is is om seker te maak die moere/boute is redelik styf. Ek glo ook in jou 50jr het jy dit nog nooit los moere ervaar maar ek is seker ander het dalk al. Dis regtig 'n eenvoudige taak en selfs nie tegniese mense wat 'n tent kan opslaan kan leer hoe styf is styf genoeg.
As ek reg onthou was dit in die Jurgens handleiding van die Classique wat ek gehad het dat die wiel moere se torque verstelling 90nm moet wees. Ek het daai tyd toe maar 'n "torque wrench" gekoop en gebruik hom steeds daarvoor.
Nou dit is seker nie nodig om 'n "Torque Wrench" te loop staan en koop wat jou 'n arm en 'n been gaan kos nie, maar ek dink dis 'n goeie manier om te bevestig die wiele is vas. Want wat is dan nou eintlik vas? Ek het die volgende gevind.
Die wiel moere is werklik almal basies dieselfde vas want mens kan dit voel as jy die moere weer los maak.
Die wiel is volgens spesifikasie reg vas maar jy het nie meer 'n verleng pyp nodig om die wiel moer weer los te maak nie. 'n Wiel sleutel is voldoende al moet jy so bietjie gewig in sit.
Ek gebruik sommer die karavaan wiel Torque verstelling op al my sleepwaens en sou ek vir die een of ander rede die tipper se wiel moes afhaal, sal ek die se moere ook weer teen 110Nm torque.
Rakende die akuraatheid van my goedkoop torque wrench teenoor die wat 'n arm en 'n been kos is daar seker 'n verskil in presies dieselfde verstelling van 90Nm of 110Nm tussen die toestelle maar ek dink die effense verskil is weglaat baar klein gesiende waar dit gebruik word.
Danie jinne man, slegte nuus,hoop dat jy nie groot skade gekry het nie,Laat dit vir ons almal n les wees